b'\n_START_ARTICLE_\n\xc5\xa0tefan I. Ogrski\n_START_SECTION_\n\xc5\xbdivljenje\n_START_PARAGRAPH_\n\xc5\xa0tefan se je okrog leta 975 kot prvorojeni sin rodil v dru\xc5\xbeini  G\xc3\xa9ze, ki je bil tedaj mad\xc5\xbearski veliki knez. Njegovo rojstno ime je bilo Vajk, kasneje pa je bil kr\xc5\xa1\xc4\x8den kot \xc5\xa0tefan. Da bi utrdil sinov polo\xc5\xbeaj, mu je o\xc4\x8de je uredil poroko z bavarsko princeso Gizelo. V zakonu se mu je rodil sin Emerik (Imre), ki pa je v nesre\xc4\x8di umrl \xc5\xa1e v \xc4\x8dasu \xc5\xa0tefanove vladavine. \xc5\xa0tefan je umrl 15. avgusta 1038. Pokopan v baziliki v Sz\xc3\xa9kesfeh\xc3\xa9rv\xc3\xa1ru.  _NEWLINE_\xc5\xa0tefanovi mo\xc5\xa1ki sorodniki iz dinastije \xc3\x81rp\xc3\xa1dovcev:\n_START_SECTION_\nDose\xc5\xbeki v splo\xc5\xa1ni politiki\n_START_PARAGRAPH_\nG\xc3\xa9za je v skladu z evropskimi pravili o nasledstvu prestol sku\xc5\xa1al zagotoviti prvorojencu Vajku oziroma \xc5\xa0tefanu. Po o\xc4\x8detovi smrti je \xc5\xa0tefan v prestolnici Esztergomu sklical mad\xc5\xbearske velika\xc5\xa1e in tam so ga res razglasili za velikega kneza. Zdi se, da je od o\xc4\x8deta \xc5\xbee podedoval dokaj utrjeno oblast. Kljub temu pa je bilo na Mad\xc5\xbearskem \xc5\xa1e vedno mo\xc4\x8dno zakoreninjeno na\xc4\x8delo stare\xc5\xa1instva, po katerem je oblast namesto vladarjevega otroka dedoval najstarej\xc5\xa1i \xc4\x8dlan dinastije. V skladu s tem na\xc4\x8delom se je \xc5\xa0tefanov stric Kopp\xc3\xa1ny za zakonitega naslednika. S  Kopp\xc3\xa1nyjem so se povezali tudi nasprotniki pokristjanjevanja. Med \xc5\xa0tefanom in Kopp\xc3\xa1nyjem pri\xc5\xa1lo do spora, v katerem pa se je \xc5\xa0tefan oslonil na svoje nem\xc5\xa1ke vojake oziroma na po nem\xc5\xa1kih zgledih osnovano te\xc5\xbeko konjenico, ki je nasprotnike pognala v beg.   V boju s \xc5\xa0tefanovo vojsko je uporni sorodnik leta 898 padel. Da bi prestra\xc5\xa1ili druge nasprotnike, so Kopp\xc3\xa1nyjevo truplo so raz\xc4\x8detverili in izobesili na grajska vrata \xc5\xa1tirih najpomembnej\xc5\xa1ih mad\xc5\xbearskih gradov:_NEWLINE_Po tej zmagi so bili \xc5\xa0tefanovi cilji utrditev notranjega miru in kr\xc5\xa1\xc4\x8danskega kraljestva navzven, izoblikovanje samostojne cerkvene organizacije in kronanje. Ker mu je uspelo vzpostaviti ugodne odnose s svetorimskim cesarjem Otonom III. kot tudi z bizantinskim cesarjem, je postala mogo\xc4\x8da ustanovitev samostojne mad\xc5\xbearske dr\xc5\xbeave._NEWLINE_Vpra\xc5\xa1anje kako je \xc5\xa0tefan pri\xc5\xa1el do ogrske krone, ni zadovoljivo pojasnjeno. Tradicionalna razlaga na podlagi zakasnelega vira iz leta 1100 pravi, da je \xc5\xa0tefan krono dobil neposredno od rimskega pape\xc5\xbea. Po tej tradicionalni razlagi je \xc5\xa0tefan leta 1000 lahko zaob\xc5\xa1el svetorimskega cesarja in za krono zaprosil neposredno rimskega pape\xc5\xbea. S krono, ki je tedaj predstavljala tako posvetno kot duhovno oblast, in ki naj bi mu jo podelil pape\xc5\xbe Silvester II., je uspel utrditi polo\xc5\xbeaj ogrskega vladarja. Ogrski kralj je tako priznal le podrejenost pape\xc5\xbeu, podrejenosti svetorimskemu cesarju pa ne,  zato se je v nasprotju s tedanjo Poljsko in \xc4\x8ce\xc5\xa1ko uspel izogniti nem\xc5\xa1kim vplivom. Temu nacionalnemu mitu lahko zoperstavimo vir iz \xc4\x8dasa \xc5\xa0tefanovega kraljevanja. Thietmar iz Mersenburga (?-1018) namre\xc4\x8d poro\xc4\x8da, da je krono in blagoslov \xc5\xa0tefanu poslal svetorimski cesar Oton III. (983-1002), kar verjetno pomeni, da je \xc5\xa0tefan ob kronanju postal vazal Svetega rimskega cesarstva. To trditev lahko podpremo tudi z dejstvom, da je \xc5\xa0tefan kot simbol svoje oblasti uporabljal kraljevsko kopje (lancea regis), ki mu ga je dal svetorimski cesar Oton III., na kraljevih novcih pa se \xc5\xa1 leta 1031 namesto krone kot simbol oblasti pojavlja prav to kopje. Dejstvo pa je po drugi strani tudi to, da iz tega \xc4\x8dasa nimamo nobenega dokaza o vazalnem statusu Ogrskega kraljestva. Po drugi strani temu, od kod so pri\xc5\xa1la znamenja kraljevske oblasti, verjetno ne bi smeli dajati preve\xc4\x8d poudarka. \xc4\x8ce na vso zadevo gledamo iz drugega zornega kota, je skoraj isto\xc4\x8dasno z ogrsko nastala poljska kraljevina, kar v prvi vrsti odra\xc5\xbea hotenje lokalnih vladarjev po \xc5\xa1iritvi kr\xc5\xa1\xc4\x8danskega vpliva, kar sta podpirala tako cesar kot pape\xc5\xbe- zato sta obe kronanji minili z blagoslovom obeh. Kakorkoli \xc5\xbee- \xc5\xa0tefan je bil za ogrskega kralja okronan bodisi 25. decembra 1000  ali pa 01. januarja 1001. Na podlagi \xc5\xa0tefanovega kronanja se je na Ogrskem uveljavil obred, po katerem je kralja kronal eszstergomski nad\xc5\xa1kof v mestu Sz\xc3\xa9kesfeh\xc3\xa9rv\xc3\xa1ru (\xc2\xbbbelem stolnem mestu\xc2\xab) in v \xc4\x8dasu obstoja ogrskega kraljestva je bilo le nekaj primerov, ko so odstopili od tega obredja in to je vedno povzro\xc4\x8dilo burne notranjepoliti\xc4\x8dne konflikte._NEWLINE_Po kronanju je \xc5\xa0tefan svojo oblast sku\xc5\xa1al okrepiti tudi nad celotnim ogrskim ozemljem, kar je privedlo do konflikta na vzhodnem delu ogrskega kraljestva. Erdeljski Gyula , ki je bil po materini strani \xc5\xa0tefanov stric, in njegov sosed Ajtony sta samostojno vladala v pore\xc4\x8dju Mure\xc5\x9fa, okrog sebe zbirala prista\xc5\xa1e starega reda, obenem pa sta nadzirala tovorjenje soli iz transilvanskih rudnikov.  Erdeljski Gyula se je \xc5\xa0tefanu predal \xc5\xbee leta 1003, \xc5\xa0tefan pa ga je pomilostil. Kasneje, leta 1008  morda pa \xc5\xa1ele leta 1018 ali celo \xc5\xa1ele leta 1028. je tudi s pom\xc4\x8djo Gyule premagal \xc5\xa1e Ajtonyja, ki ga je dal usmrtiti. _NEWLINE_\xc5\xa0tefan se je nato lotil obse\xc5\xbene upravne in zakonodajne preureditve mladega kraljestva. Njegovo kraljestvo je bilo razdeljeno na velika upravna ozemlja- tim. \xc2\xbbkraljeve \xc5\xbeupanije\xc2\xab\xc2\xa0(kir\xc3\xa1ly v\xc3\xa1rmey\xc3\xa9k), to je na nekak\xc5\xa1ne ogrske grofije. \xc5\xbdupanije, v katerih so bili naj\xc5\xa1tevi\xc4\x8dnej\xc5\xa1i prebivalci tla\xc4\x8dani in su\xc5\xbenji, so praviloma nastale na ozemlju enega rodu, pri \xc4\x8demer so dve tretjini ozemlja so lahko obdr\xc5\xbeali dotedanji lastniki (plemstvo), tretjino pa si je prilastil kralj. S prilastitvijo velikega dela \xc5\xbeupanijskega ozemlja je za \xc5\xa0tefana dinastija \xc3\x81rpadovcev postala najve\xc4\x8dji posestnik v de\xc5\xbeeli. Upravna in zakonska oblast \xc5\xbeupanije je bila v rokah \xc5\xbeupana, ki je na obmo\xc4\x8dju \xc5\xbeupanije zastopal kralja, svoje delo pa je le-ta opravljal s pomo\xc4\x8djo svobodnih podlo\xc5\xbenikov, ki so imeli oro\xc5\xbeje (v\xc3\xa1rjobb\xc3\xa1gyok), in s pomo\xc4\x8djo \xc2\xbbgrajske\xc2\xab\xc2\xa0vojske.Dva do tri naselja v \xc5\xbeupaniji so dodelili kraljevi stra\xc5\xbei (miles), iz katere so se kasneje oblikovali serviensi (ogrsko ni\xc5\xbeje in srednje plemstvo). Sistem kraljevih \xc5\xbeupanij se je obdr\xc5\xbeal vse do nastanka tim. \xc2\xbbplemi\xc5\xa1kih \xc5\xbeupanij\xc2\xab\xc2\xa0v 14. stoletju. Vodilno upravno telo v dr\xc5\xbeavi pa je bilo kraljevi svet (kir\xc3\xa1ly tan\xc3\xa1cz), v katerem so sedeli skoraj vsi \xc5\xa1kofje in \xc5\xbeupani \xc5\xbeupanij (megy\xc3\xa9sisp\xc3\xa1nok). Pomembno vlogo v svetu je igral palatin (n\xc3\xa1dor), to je kraljevi namestnik, ki je bil krati tudi glavni sodnik na kraljevem dvoru. Prestolnica je bila v mestu Esztergom. Skupaj s kraljevim svetom je \xc5\xa0tefan izdal dva kratka zakonika,   ki veljata za prva pisna zakona v mad\xc5\xbearski zgodovini.  urejala sta lastninske in verske zadeve, pri tem pa presegala dotedanje izro\xc4\x8dilo klanskega ma\xc5\xa1\xc4\x8devanja in re\xc5\xa1evanja prito\xc5\xbeb s pogajanji._NEWLINE_Ogrsko kraljestvo je bilo med najmogo\xc4\x8dnej\xc5\xa1imi kraljestvi tistega \xc4\x8dasa, u\xc5\xbeivala je veliko samostojnost in podporo iz Rima, pri \xc4\x8demer je bil bizantinski vladar Vasilij II. zanesljiv zaveznik, cesar Henrik pa njegov svak. \xc5\xa0tefan je leta 1018 pomagal Vasiliju II. v bojih proti makedonskim Bolgarom carja Samuela, pri \xc4\x8demer se je tudi sam okoristil s Samuelovim padcem. Cesar Henrik pa mu je pomagal ponovno zavzeti ozemlja, ki mu jih je za\xc4\x8dasno odvzel poljski kralj Boleslav. Ko je leta 1024 umrl cesar Henrik, je \xc5\xa0tefan zaradi dinasti\xc4\x8dnih vezi za svojega sina sku\xc5\xa1al pridobiti vojvodino Bavarsko. To je spro\xc5\xbeilo spore z Nemci. Leta 1030 je \xc5\xa0tefana napadel novi svetorimski cesar Konrad, a je bila Ogrska tedaj \xc5\xbee tako okrepljena, da se je \xc5\xa0tefan pred njegovo vojsko uspel obraniti._NEWLINE_\xc5\xa0tefan je v skladu z na\xc4\x8delom primogeniture za naslednika imenoval svojega sina Emerika  in je zanj dal sestaviti \xc2\xbbOpozorila\xc2\xab, s katerimi mu je sku\xc5\xa1al predstaviti osnovna  pravila vladanja. Med drugim je kraljevi\xc4\x8du nalo\xc5\xbeil, da mora skrbeti za to, da je njegovo voja\xc5\xa1ko spremstvo ve\xc4\x8djezi\xc4\x8dno, saj da so kraljestva, ki se zana\xc5\xa1ajo le na podporo vojakov enega jezika, \xc5\xa1ibka. Toda Emerika je leta 1031 med lovom smrtno ranil merjasec in kraljestvo je ostalo brez mo\xc5\xbenosti za dedovanje po na\xc4\x8delu primogeniture. \xc5\xa0tefanu tako ni uspelo trajno utrditi dedovanja po vladarjevem sinu, kar je imelo zaradi nenehnih sporov za nasledstvo v \xc4\x8dasu njegovih naslednikov iz dinastije \xc3\x81rpadovcev usodne posledice. Sprva je neuspe\xc5\xa1no iskal novega naslednika, nazadnje pa je za naslednika je dolo\xc4\x8dil ne\xc4\x8daka  Petra Orseola, ki je bil sin \xc5\xa0tefanove sestre in bene\xc5\xa1kega do\xc5\xbea. Dedovanje oblasti po \xc5\xbeenski liniji je bila novost, ki je veliko podanikov ni hotelo sprejeti. Po starem na\xc4\x8delu stare\xc5\xa1instva (szenior\xc3\xa1tus) je vladarjev sorodnik Vazul prav tako ra\xc4\x8dunal na nasledstvo. Ker pa je imel Vazul odklonilen odnos do kr\xc5\xa1\xc4\x8danstva, se \xc5\xa0tefanu ni zdel primeren naslednik. Vazul je proti \xc5\xa0tefanu skoval zaroto in se mu uprl, toda \xc5\xa0tefanu je uspelo Vazula zajeti, dal ga je oslepiti, Vazulovi sinovi pa so pobegnili iz kraljestva.  Ustvarjanje ogrske dr\xc5\xbeave je hkrati pomenilo dav\xc4\x8dne pritiske na revno prebivalstvo in omejevanje mo\xc4\x8di plemstva. V takih negotovih razmerah se je leta 1038 \xc5\xa0tefanovo kraljevanje zaklju\xc4\x8dilo z njegovo smrtjo.\n_START_SECTION_\nUtrditev kr\xc5\xa1\xc4\x8danstva\n_START_PARAGRAPH_\n\xc5\xa0tefan je bil v svoji ve\xc4\x8didel \xc5\xa1e poganski de\xc5\xbeeli podpornik kr\xc5\xa1\xc4\x8danske cerkve, od katere je tudi sam dobival podporo. Tako mu je npr. tako pri kronanju kot pri ustanovitvi pri ustanovitvi prve mad\xc5\xbearske nad\xc5\xa1kofije pomagal misijonar Astrik (Asztrik). \xc5\xa0tefan je ustanovil deset \xc5\xa1kofij, izmed njih pa sta bili Esztergom in Kalocsa sede\xc5\xbea nad\xc5\xa1kofij. \xc5\xa0tefan je ustanovil tudi ve\xc4\x8d cerkva in samostanov. Dolo\xc4\x8dil je, da mora vsakih deset naselij na kraljeve stro\xc5\xa1ke postaviti cerkev, za opremo in delovanje pa je morala poskrbeti cerkvena oblast. Z gro\xc5\xbenjo kazni  je vladar dolo\xc4\x8dil , da je obiskovanje cerkve obvezno in je prepovedal delo ob nedeljah. \xc5\xa0tefan je spodbujal tudi \xc5\xa1irjenje samostanov. V njegovem \xc4\x8dasu so ustanovili tudi najstarej\xc5\xa1e oblike mad\xc5\xbearskih cerkvenih \xc5\xa1ol, ki se pojavijo \xc5\xbee leta 1008.\n_START_SECTION_\nRazglasitev za kr\xc5\xa1\xc4\x8danskega svetnika\n_START_PARAGRAPH_\nKralj \xc5\xa0tefan je bil zaradi zaslug pri pokristjanjevanju Mad\xc5\xbearov 1083 razgla\xc5\xa1en za svetnika.\n_START_SECTION_\nKralj \xc5\xa0tefan I. v umetnosti\n_START_PARAGRAPH_\nKralj \xc5\xa0tefan predstavlja priljubljeno tematiko za umetni\xc5\xa1ko ustvarjalnost. \xc5\xbde Ludwig van Beethoven je ustvaril glasbeno delo \xc2\xbbUvertura kralja \xc5\xa0tefana\xc2\xab. Pomen kralja \xc5\xa0tefana kot teme za umetni\xc5\xa1k ustvarjalnost se je zelo pove\xc4\x8dal od za\xc4\x8detka 19. stoletja naprej, ko je nastopilo obdobje nacionalizma. Zelo znana upodobitev kralja \xc5\xa1tefana iz tega \xc4\x8dasa prihaja iz leta 1875, ko je slikar Gyula Bencz\xc3\xbar ustvaril sliko \xc2\xbbVajkov krst\xc2\xab. Leta 1885 je mad\xc5\xbearski skladatelj Ferenc Erkel ustvaril opero \xc2\xbbIstv\xc3\xa1n kir\xc3\xa1ly\xc2\xab.  Tudi v sodobnem \xc4\x8dasu je nastalo ve\xc4\x8d umetni\xc5\xa1kih del s tovrstno tematiko, npr. rock opera \xc2\xbbIstv\xc3\xa1n, a kir\xc3\xa1ly\xc2\xab\xc2\xa0Leventa Sz\xc3\xb6r\xc3\xa9nyija in J\xc3\xa1nosa Br\xc3\xb3dyja.'